ওয়েব ডেস্ক: বিসর্জনের আগে ফের একবার সেরা ঠাকুরগুলি দেখে নেওয়ার সুবর্ণ সুযোগ। বাছাই করা ছেষট্টি প্রতিমাকে নিয়ে আজ জমজমাট কার্নিভালের আয়োজন রেড রোডে। কার্নিভাল উপলক্ষ্যে ইতিমধ্যে বিশিষ্টদের আমন্ত্রণ জানানো হয়েছে। আমন্ত্রণ গিয়েছে ৯টি দেশের দূতাবাসে। বিদেশি পর্যটকদেরও বাসে করে রেড রোডের অনুষ্ঠানে নিয়ে আসা হবে। দর্শকাসনে থাকবেন ফিফার প্রতিনিধিরাও। ২ হাজার আসন থাকছে অতিথিদের জন্য। দুপুর ২টোর মধ্যেই সকলকে চলে আসতে হবে। থাকছে জায়েন্ট স্ক্রিনের ব্যবস্থা। জানা গিয়েছে, বিকেল ৫টা থেকে শুরু হবে শোভাযাত্রা। সাড়ে ৩ ঘণ্টার মেগা ইভেন্টে নিজেদের থিম অনুসারে আলাদা-আলাদা ট্যাবলো নিয়ে শোভাযাত্রার সুযোগ পাবে পুজো কমিটিগুলি। শোভাযাত্রায় পুজো কমিটি পিছু ৫০জন থাকতে পারবেন। প্রত্যেকে আড়াই মিনিট করে সময় পাবেন। তবে মুখ্যমন্ত্রীর সামনে লাইভ শো করার অনুমতি পাচ্ছেন না কেউই।